Kevin Anderson (Johannesburg, 1986. május 18. –) kétszeres Grand Slam döntős dél-afrikai hivatásos teniszező. Jelenleg a legjobban rangsorolt dél-afrikai játékos. Először a 2017-es US Openen jutott fináléban, ahol a spanyol Rafael Nadaltól szenvedett vereséget. Második döntőjét pedig a 2018-as wimbledoni teniszbajnokságon játszotta, ahol a szerb Novak Đoković győzte le őt. Részt vett a 2008-as pekingi olimpián, ahol egyesben a 2. fordulóban szenvedett vereséget Nicolas Kiefertől, míg párosban Jeff Coetzee partnereként az első körben szenvedett 3 szettes vereséget az 5. kiemelt Nicolás Almagro, David Ferrer kettőstől. Karrierje során 5 egyéni, illetve 1 páros ATP tornán diadalmaskodott.